Impression (La fuite de la lune)
Úgy rémlik, erre béke van, 
szendergő béke, nyugalom, 
ott, hol árnyék hever vakon 
s hol az árnyéknak vége van.

Csupán egy éles hang jajong, 
kiált egy árva, bús haris, — 
távol a párja hallja is 
és válaszol neki a domb.

A hold ijedve fut tovább, 
sarlójával a hang elül, 
a barlangjába menekül 
fölkapva sárga fátyolát.
Versek
en:Impressions: La Fuite de la Lune